 JOHESU - Saraki yóò ríi pe ìyansẹlódì wọn parí Saraki yóò ríi pe ìyansẹlódì JOHESU parí Ilé ìgbìmọ asòfin ń gbìyànjú láti fópin sí ìyansẹlódì ọlọjọ pípẹ tí àwọn òṣìṣẹ elétò ìlera gùn le. Ọfììsì tó ń rí sí ọrọ ìròyìn níle isẹ adarí ilé ìgbìmọ asòfin ló sọ wí pé ìpàdé náà yóò wáyé lọsan òní. Àwọn iròyin tì ẹ leè ní ìfẹ síí: Mẹkunnu loun jiya idasẹ silẹ Johesu - Ajafẹtọ ọmọniyan Sẹnétọ Saraki sọ pé ìpàdé náà yóò wáyé gẹgẹ bí àtẹlé èyí tó se pẹlú Mínísítà fún ètò ìlera àti Mínísítà fún ọrọ òsìṣẹ lọjọ ẹtì. Látinú osù kẹrin ni àwọn òṣìṣẹ elétò ìlera ti gùn lé ìyanṣẹlódì náà pẹlú ẹsùn tí wọn fi kan ìjọba àpapọ pé wọn kò se gẹgẹ bí àdéhùn tí wọn jọ se. Ẹsùn náà dá lórí àdéhùn wọn láti ọdún 2009 pàápàá èyí tí wọn se ní ọgbọnjọ osù kẹsan ọdún 2017 tó sì ní gbèdéke ọsẹ márùn-ún sùgbọn tí ìjọba kò dáwọ lé. : Adarí ilé ìgbìmọ asòfin àgbà, Sẹnétọ Bukola Saraki yóò sèpàdé pẹlú àwọn adarí ẹgbẹ àwọn òṣìṣẹ elétò ìlera JOHESU lónìí ọjọ ajé. 